Letamo la Selingue

Letamo la Sélingué ke letamo le le ikagetsweng le le nang le botlha jo bo agilweng ka matlapa kwa kgaolong ya Sikasso, kwa nokeng ya Sankarani, nngwe ya dinoka tse ditona thata kwa nokeng ya Niger. Ke motswedi wa kgothetso o o botlhokwa thata kwa Mali, le fetwa fela ke letamo la Manantali kwa nokeng ya Bafing. Kago ya lone, ka tlhwatlhwa ya didikadike tsa di dolara tsa America di le lekgolo le masome a mane, e bone dithuso tsa madi go tswa mo bathong le dikompone tse di farologaneng. Letamo le na le molomo wa boleele jwa dimithara di le dikete pedi, makgolo a marataro le bokwa godimo jwa dimithara di le masome mabedi le boraro. Le ntsha motlakase wa dimegawatts di le masome a mane lebone, letamo le ntsha motlakase wa dikilowatts mo oureng di le didikadike tse di makgolo mabedi ka ngwaga. Letamo le le fetlhela Bamako, Kati, Koulikoro, Segou, Fana, Diola, Yanfolila le Kalana motlakase. Le simolotse go bereka ka 1982, la ntshafadiwa ka 1996 go tsena 2001. Kgampu e e tshwarang metsi a letamo le e tlhama letsha la maitirelo la Selingue. Seelo sa metsi fa a tletse ke dimithara di le makgolo a mararo, masome a mane le borobabongwe mme se a farologana mo ngwageng. Fa le tletse, letamo le baya dikhilomithara di le pedi le bobedi tsa metsi, le bophara jwa dikhilomithara di le makgolo a mane le borobabongwe. Le letla gore go nne le temothuo mo mafelong a a nosediwang a tlhokometswe ke ofisi ya ditlhabololo tsa magae kwa Selingue, ga mmog le go tshwara ditlhapi. Metswedi